Document ID: 31999R1968

ΚΑΝΟΝΙΣΜΟΣ (ΕΚ) αριθ. 1968/1999 ΤΗΣ ΕΠΙΤΡΟΠΗΣ
της 10ης Σεπτεμβρίου 1999
για την αναστολή της εισαγωγής στην Κοινότητα δειγμάτων από ορισμένα είδη της αγοράς πανίδας και χλωρίδας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 338/97 του Συμβουλίου, της 9ης Δεκεμβρίου 1996, για την προστασία των ειδών αγρίας πανίδας και χλωρίδας με τον έλεγχο του εμπορίου τους(1), όπως τροποποιήθηκε τελευταία από τον κανονισμό (ΕΚ) αριθ. 1476/1999(2) της Επιτροπής, και ιδίως το άρθρο 19 σημείο 2,
μετά από διαβουλεύσεις με την ομάδα επιστημονικής εξέτασης,
Εκτιμώντας:
(1) ότι το άρθρο 4 παράγραφος 6 του κανονισμού (ΕΚ) αριθ. 338/97 προβλέπει ότι η Επιτροπή καθιερώνει γενικούς περιορισμούς, ή περιορισμούς που σχετίζονται με ορισμένες χώρες προέλευσης και την εισαγωγή στην Κοινότητα δειγμάτων των ειδών ενώ παράλληλα καθορίζει τα κριτήρια για τους περιορισμούς αυτούς·
(2) ότι ο κατάλογος αναλόγων περιορισμών καθιερώθηκε για τελευταία φορά με τον κανονισμό (ΕΚ) αριθ. 2473/98(3) της Επιτροπής, όπως τροποποιήθηκε τελευταία από τον κανονισμό (ΕΚ) αριθ. 250/1999(4) της Επιτροπής· ότι ο εν λόγω κατάλογος επιβάλλεται πλέον να αναθεωρηθεί με βάση το πρώτο εδάφιο της παραγράφου 6 του άρθρου 4 του κανονισμού (ΕΚ) αριθ. 338/97· ότι για λόγους σαφήνειας ο κατάλογος που περιλαμβάνεται στον κανονισμό (ΕΚ) αριθ. 2473/98 επιβάλλεται να αντικατασταθεί πλήρως και ότι, ως εκ τούτου, επιβάλλεται να ανακληθεί ο κανονισμός (ΕΚ) αριθ. 2473/98·
(3) ότι πραγματοποιήθηκαν διαβουλεύσεις με τις χώρες προέλευσης που υπόκεινται στους περιορισμούς αυτούς·
(4) ότι το άρθρο 41 του κανονισμού (ΕΚ) αριθ. 939/97(5) της Επιτροπής, όπως τροποποιήθηκε τελευταία από τον κανονισμό (ΕΚ) αριθ. 1006/98(6), περιέχει διατάξεις για την εφαρμογή εκ μέρους των κρατών μελών των περιορισμών που καθορίζει η επιτροπή·
(5) ότι τα μέτρα που προβλέπει ο παρών κανονισμός είναι σύμφωνα με τη γνώμη της Επιτροπής για το εμπόριο της άγριας πανίδας και χλωρίδας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Υπό την επιφύλαξη των διατάξεων του άρθρου 41 του κανονισμού (ΕΚ) αριθ. 939/97, αναστέλλεται η εισαγωγή στην Κοινότητα δειγμάτων των ειδών της άγριας πανίδας και χλωρίδας που αναφέρονται στο παράρτημα του παρόντος κανονισμού.
Άρθρο 2
Ακυρούται ο κανονισμός (ΕΚ) αριθ. 2473/98.
Άρθρο 3
Ο παρών κανονισμός τίθεται σε ισχύ την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Σεπτεμβρίου 1999.

Labels: 3
20